Document ID: 32006D0529

SKLEP SVETA
z dne 29. novembra 2005
o podpisu Sporazuma med Evropsko skupnostjo in Ukrajino o nekaterih vidikih zračnih prevozov
(2006/529/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Svet je dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.
(2)
Komisija je v imenu Skupnosti s pogajanji dosegla sporazum z Ukrajino o nekaterih vidikih zračnih prevozov v skladu z mehanizmi in direktivami iz Priloge k Pooblastilu Sveta z dne 5. junija 2003.
(3)
S pridržkom njegove morebitne poznejše sklenitve je treba sporazum, ki ga je Komisija dosegla s pogajanji, podpisati -
SKLENIL:
Edini člen
1. Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum med Evropsko skupnostjo in Ukrajino o nekaterih vidikih zračnih prevozov, s pridržkom njegove poznejše sklenitve.
2. Besedilo Sporazuma je priloženo temu sklepu.
V Bruslju, 29. novembra 2005

Labels: 8
18
15
5